หุ้นปิดบวก11 จุดตามตลาดภูมิภาค
ดัชนีหุ้นวันที่ 14 มิ.ย. เกือบปิดที่ระดับสูงสุดของวันที่ 781.13 จุด เพิ่มขึ้น 11.58 จุด หรือ 1.50&nbsp; % มูลค่าการซื้อขาย 26,945.85 ล้านบาท
14 มิ.ย. 2553

ดัชนีหุ้นวันที่ 14 มิ.ย. เกือบปิดที่ระดับสูงสุดของวันที่ 781.13 จุด เพิ่มขึ้น 11.58 จุด หรือ 1.50  % มูลค่าการซื้อขาย 26,945.85 ล้านบาท
น.ส.ธีรดา ชาญยิ่งยงค์ ผู้ช่วยผู้อำนวยการอาวุโส ฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า การเคลื่อนไหวดัชนีตลอดวันนี้ปรับขึ้นในทิศทางเดียวกันภูมิภาคเริ่มจากตลาดหุ้นวอลล์สตรีท เอเชีย รวมถึงตลาดฟากยุโรปก็เปิดมาเป็นบวก เพราะอิงตามกระแสปัจจัยบวกหลังดัชนีความเชื่อมั่นผู้บริโภคสหรัฐเดือนมิ.ย.ที่ปรับสูงสุดมาตั้งแต่ปี 2551
ขณะที่ปัจจัยภายในนักลงทุนเข้ามาเก็งกำไรในหุ้นกลุ่มสื่อสารต่อเนื่อง หลังนายกรัฐมนตรีมีนโยบายให้กระทรวงการคลังซื้อกิจการบริษัท ไทยคม (THCOM) กลับมา 
โดยหลักทรัพย์ที่มีมูลค่าการซื้อขาย 5 อันดับสูงสุด ได้แก่
CPF  มูลค่าการซื้อขาย 3,143 ล้านบาท ปิดที่ 18.90 บาท เพิ่มขึ้น 1.00 บาท (+5.59%)  
PTTCH มูลค่าการซื้อขาย  1,677 ล้านบาท ปิดที่ 104.50 บาท เพิ่มขึ้น 7.50 บาท (+7.73%)  
IVL  มูลค่าการซื้อขาย 1,641 ล้านบาท ปิดที่ 20.80 บาท เพิ่มขึ้น 1.20 บาท (+6.12%) 
PTT  มูลค่าการซื้อขาย 1,322 ล้านบาท ปิดที่ 246.00 บาท เพิ่มขึ้น 2.00 บาท (+0.82%)  
SCB มูลค่าการซื้อขาย 1,131 ล้านบาท ปิดที่  82.75 บาท เพิ่มขึ้น 0.25 บาท (+0.30%) 
สำหรับการเคลื่อนไหวดัชนีในวันพรุ่งนี้ (15 มิ.ย.) คาดว่า การเคลื่อนตัวของดัชนียังมีแนวโน้มที่ยังปรับขึ้นต่อได้  เพราะเห็นสัญญาณทางเทคนิคออกมาชัดเจน ประกอบกับดัชนีดาวน์โจนส์ก็ออกมาเป็นบวก
แต่อย่างไรก็ตาม ต้องรอดูว่าปัจจัยความกังวลเรื่องวิกฤตการเงินยุโรปจะกลับเข้ามาเป็นประเด็นหลักอีกเมื่อไร เพราะตอนนี้แม้ราคาหุ้นจะสะท้อนรับข่าววิกฤตยุโรปไปมากพอสมควรแล้ว แต่ก็ต้องติดตามอย่างใกล้ชิดเนื่องจากยังไม่เห็นสัญยาณต่ำสุดของปัญหา ประเมินแนวรับที่ 796 จุด และแนวรับที่ 775 จุด